ชาวสวนยางนัดรวมพลที่สงขลา ก่อนเข้า กทม. จี้รัฐแก้ราคายางตก
ชาวสวนยางพาราในอำเภอคลองหอยโข่ง จังหวัดสงขลา บรรทุกน้ำยาง 3 คันรถ เดินทางไปสมทบกับสวนยางจากจังหวัดตรัง จังหวัดสตูล และจังหวัดพัทลุง บริเวณสี่แยกคูหา ถนนสายเอเชีย อำเภอรัตภูมิ จังหวัดสงขลา เพื่อเตรียมเปิดเวทีปราศรัยถึงปัญหาราคายางพาราตกต่ำ ก่อนจะนัดกันเดินทางไปยังจังหวัดต่างๆ เพื่อรวมตัวชาวสวนยางไปพบนายกรัฐมนตรี ให้ช่วยแก้ปัญหาราคายาง เป็นกิโลกรัมละ 120 บาทนายสุรินทร์ แสงสม แกนนำชาวสวนยางพารา ระบุว่า ปัจจุบันราคายางอยู่ที่กิโลกรัมละ 80-90 บาท ซึ่งเท่ากับต้นทุนการผลิต จึงจำเป็นต้องเรียกร้องราคาเพิ่มขึ้น และระหว่างเดินทาง หากรัฐบาลไม่รีบเจรจา กลุ่มชาวสวนยางอาจจะนำน้ำยางไปเทหน้าบ้านนายกรัฐมนตรีการนัดรวมตัวของชาวสวนยางพาราภาคใต้ บริเวณสี่แยกคูหา อำเภอรัตภูมิ จังหวัดสงขลา ขณะนี้ตำรวจภูธรจังหวัดสงขลาได้จัดกำลังควบคุมฝูงชนทั้งในอำเภอรัตภูมิและอำเภอใกล้เคียงหลายกองร้อย ไปดูแลความปลอดภัยการชุมนุมครั้งนี้แล้ว
 ชาวสวนยางพาราในภาคใต้นัดรวมตัวบริเวณสี่แยกคูหา อำเภอรัตภูมิ จังหวัดสงขลา ก่อนเดินทางไปพบนายกรัฐมนตรี เพื่อเรียกร้องให้แก้ปัญหาราคายางจากกิโลกรัมละ 80 บาท เป็นกิโลกรัมละ 120 บาท
ชาวสวนยาง,นายก,ราคายางตก,สงขลา